Irena Smetonienė

Irena Smetonienė  (g. 1961 m. sausio 20 d.  Kaltinėnuose,  Žemaitijoje) – profesorė, humanitarinių mokslų daktarė, buvusi VLKK komisijos pirmininkė.

Biografija 
1986 m. Vilniaus universitete baigė lietuvių kalbos ir literatūros studijas ir įgijo dėstytojos kvalifikaciją. 1986–1989 m. dirbo mokytoja  Kauno 46-ojoje vidurinėje mokykloje. 

Nuo 1989 m. iki 1993 m. dėstė Vilniaus pedagoginiame universitete, o nuo 1993 m. dirba Vilniaus universitete. 1996–2000 m. tame pačiame universitete studijavo doktorantūrą. 2001 m. gegužės 9 d. VU apgynė filologijos mokslų daktaro disertaciją tema „Garsinės reklamos stilius“.

1997–2004 m. dirbo VU Lietuvių kalbos katedros lektore. 2004 m. tapo VU docente. Nuo 2015 m. filologijos katedros profesorė. 2014–2018 m. buvo VU Senato ir Senato Studijų komiteto narė, o nuo 2019 m. yra Filologijos fakulteto Tarybos narė.

I. Smetonienė su vyru, humanitarinių mokslų daktaru, buvusiu VU Filologijos fakulteto dekanu Antanu Smetona išaugino sūnų Marių, asistentą, humanitarinių mokslų daktarą.

Visuomeninė veikla 
Televizijos laidų: „Žodis“, „Mūsų kalba“ (1991–1998 m.), „Mūsų elementorius“, „Gerbkime žodį“ (1999 m.), ir radijo laidų: „Taisyk žodžiui kelią“, „Gimtoji kalba“ – rengėja.

2002–2016 m. Vilniaus universiteto deleguota Valstybinės lietuvių kalbos komisijos narė. 2002–2012 m. dvi kadencijas vadovavo VLKK. Nuo 2012 m. Valstybinės lietuvių kalbos komisijos ekspertė. Nuo 2018 m. VLKK politikos pakomisės narė.

2004–2010 m. Mokslo ir studijų fondo ekspertų tarybos narė. 2005–2010 m. Lietuvių literatūros ir tautosakos instituto tarybos narė.
2004–2012 m. Europos nacionalinių kalbų institucijų federacijos (EFNIL) ir Lituanistikos tradicijų ir paveldo įprasminimo komisijos narė.

Nuo 2012 m. oficiali Vilniaus universiteto ekspertė. 2013 m. Vilniaus universiteto nutarimu paskirta recenzuojamo VU mokslo darbų žurnalo „Lietuvių kalba“ vyriausiaja redaktore. Mokslo projektų „Kalba. Tauta. Valstybė“ (2017–2018) ir „Motina. Duona. Žemė“ (2019–2020) vadovė..

Vilniaus universitete dėstomi studijų dalykai: Bendrinė lietuvių kalba: nuostatos ir vartosena, Bendrinė lietuvių kalba: stilisitika, kalbos norma ir praktika, Retorika, Žiniasklaidos kalba ir stilius, Terminologija ir kalbos planavimas.

I. Smetonienė yra parašiusi 3  monografijas, 5 metodines knygas, 12 mokslinės sklaidos publikacijų, vedusi per 30 viešų paskaitų, vykdžiusi ar vadovavusi 6 projektinėms veikloms.

Bibliografija
 Kalba, tauta, valstybė, Vilnius:(Kartu su M. Smetona ir K. Rutkovska) Vilniaus universiteto leidykla, 2019, ISBN 978-609-07-0332-8
 Vertybės lietuvio pasaulėvaizdyje, Vilnius:(Kartu su M. Smetona ir K. Rutkovska), Akademinė leidyba,  2017, ISBN 978-9955-33-715-7
 Reklama... Reklama! Reklama? Vilnius: Tyto Alba, 2009, ISBN 978-9986-16-688-7
Tarties ir kirčiavimo pratybos žurnalistams. Vilnius : Vilniaus universitetas, 2010. 34 p, ISBN 978-9955-33-541-2
Žiniasklaidos kalba ir stilius: tartis ir kirčiavimas, I dalis / Tartis, 2014, ISBN 978-609-459-452-6
Kalbos normos praktika, Vilnius: VU leidykla, 2019. ISBN 978-609-07-0279-6
Lietuvių kalba 5 klasei, 2016. Vilnius: Baltos lankos. ISBN 978-609-47-0027-9
Lietuvių kalba 6 klasei, 2017. Vilnius: Baltos lankos. ISBN 978-609-47-0084-2
Kalbos statusas – politikų rankose. Seimo kronika. 2002, Nr. 17 (2–23 p.)  
Lietuvių kalba – valstybinė kalba: realybė ar fikcija? Lietuvių tautos – lietuvių kalbos likimas. II dalis (51 knyga). 2004 (62–66 p.). 
Kalbos politika ir jos perspektyvos. – Gimtoji kalba. 2004, Nr. 6 (3–8 p.), ISSN 0868-5134
Mažos kalbos likimas daugiakalbėje aplinkoje. – Šių dienų raštingumas. Vilnius, 2005 (5–11 p.), ISBN 979-9955-60-162-2
Le multilinguisme en Lituanie, hier et aujourd`hui. Cahier lituaniens. 2007, No 8 (49–53 p.). Strasbourg, ISBN 978-2-9521912-5-8
Laukuvos šnektos ypatumai. Laukuva. 2008. Vilnius: Versmė. (398–405 p.), ISBN 978-9955-589-08-2
Kalba sulydo tautą. Gimtoji kalba. 2011, Nr. 6 (2–8 p.), – ISSN 0868-5134
Regina Koženiauskienė. Retorinė ir stilistinė publicistinių tekstų analizė (recenzija) – Gimtoji kalba. 2013, Nr. 3, ISSN 0868-5134
Žodžio, elgesio ir jausmo kultūros dermė. R. Koženiauskienės bibliografijos įžanginis straipsnis. 2016 (24 889 sp. ž.).
Apie 300 valstybinio egzamino rašinių. Gimtasis žodis, 2016/5, p. 26–34 (28 684 sp. ž.) (kartu su O. Petrėniene), – ISSN 0868-5134 
Laisvė – viena iš esminių lietuvio vertybių. Konferencijos  (2016) „Reikšmė kalboje ir kultūroje“ pranešimų tezės. ISBN 987-609-459-736-7 
Kaip kinta asmeninių įvardžių vartojimas mokslinio stiliaus tekstuose. 2017. Gimtoji kalba Nr. 6 (600), p. 3-7, – ISSN 0868-5134

Šaltiniai

Nuorodos
Pasivaikščiojimai (2012 m.)
Academia (publikacijos)
Su žymiaisiais kalbininkais Smetonomis − apie pagrindines mūsų vertybes. (2018 04 16)
Smetonos: apie profesiją, kalbą ir šeimyninę laimę. Indrė Pepcevičiūtė. (2012 02 06)

Lietuvos pedagogai
Lietuvos kalbininkai
Vilniaus universiteto dėstytojai